ESPN: Пулев и Джошуа договориха мястото и датата на мача - Още спорт - Други спортове - Gong.bg
22 август 2017, 10:21 14218 0
Щабът на световния шампион по бокс в тежка категория Антъни Джошуа и този на най-добрия български състезател в бокса Кубрат Пулев постигнаха споразумение за подписване на контракт, според който сблъсъкът за титлата на Международната боксова асоциация (IBF) трябва да се състои на 28 октомври в Кардиф, съобщи ESPN.
Според изданието, срещата е планирана да се проведе на стадион "Милениум" в столицата на Уелс. Все още обаче остава и вариантът боят да се състои в Лас Вегас.
Джошуа иска в Кардиф срещу Кобрата заради феновете си
В края на април Джошуа победи Владимир Кличко с технически нокаут в 11-ия рунд на мач за шампионските титли на IBO, IBF и WBA (Super). Международната боксова федерация даде зелена светлина за мач-реванш между двамата до 2 декември, но украинецът междувременно взе решение да прекрати кариерата си и това отвори път на Пулев за мач с непобедения британец, който спечели всичките си 19 боя досега с нокаут.
Наскоро Sky Sports публикува официалния документ на IBF, според който ако Владимир Кличко откаже реванш, то Джошуа е задължен да се изправи срещу Кобрата до края на годината.
Колега се извини на Джошуа, че го обвини в закачки с жена му